****  
Crna Gora **Investiciono-razvojni fond**

Ministarstvo ekonomije  **Crne Gore A.D.**

Direkcija za razvoj malih i srednjih preduzeća

**PROGRAM PODRŠKE RAZVOJU PREDUZETNIŠTVA**

**Podgorica, 2017.god.**

1. **CILJ PROGRAMA**

Osnovi cilj programa je podrška razvoju preduzetništva kroz osnivanje novih i podsticanje daljeg rasta postojećih malih i srednjih preduzeća.

*Posebni ciljevi:*

* otvaranje novih radnih mjesta kroz podsticanje preduzetništva i započinjanja sopstvenog biznisa;
* animiranje ciljnih grupa – mladih ljudi, žena, studenata, lica sa invaliditetom, itd. da sudbinu »uzmu u svoje ruke« i posvete se biznisu;
* stimulisanje inovativnosti i kreativnosti mladih;
* podsticanje daljeg rasta postojećih MSP.

Investiciono razvojni fond Crne Gore AD, u saradnji sa Ministarstvom ekonomije - Direkcijom za razvoj malih i srednjih preduzeća, raspisuje nefinansijsku i finansijsku podršku radi poboljšanja uslova za razvoj preduzetništva u Crnoj Gori.

Cilj ove kreditne linije je pružanje podrške zainteresovanim licima koja planiraju da registruju sopstveni biznis ili da unaprijede postojeće poslovanje.

1. **CILJNA GRUPA**

Program je namijenjen sljedećim ciljnim grupama:

**Početnicima u biznisu i malim i srednjim preduzećima do godinu dana poslovanja:**

* mala i srednja preduzeća koja su u 100% privatnom vlasništvu, koja su osnovana i posluju u skladu sa Zakonom o privrednim društvima ("Sl. list RCG", br. 06/02), do 1 godinu do dana podnošenja prijave.
* budućim preduzetnicima koji žele da razviju preduzetničke ideje,
* ženama koje žele da obezbijede egzistenciju i samostalnost osnivanjem sopstvenog biznisa,
* licima koja se nalaze na evidenciji Zavoda za zapošljavanje,
* licima sa invaliditetom

1. **KREDITNA SREDSTVA I USLOVI KREDITIRANJA**

Krediti koji se odobravaju po ovoj kreditnoj liniji, biće finansirani iz sredstava Investiciono razvojnog fonda **kroz direktno finansiranje.**

Ukupan iznos obezbjeđenih sredstava za ovu kreditnu liniju iznosi 1,0 mil €.

* Iznos kredita: do 50.000,00€
* Kamatna stopa: 2,5 % na godišnjem nivou uz proporcionalni sistem obračuna
* Rok otplate: do 12 godina (uključujući grace period)
* Grace period: do 4 godine.

Minimalan iznos kredita za koji se moze aplicirti je 10.000,00 €.

Posebni uslovi kreditiranja:

* Za subjekte koji projekte realizuju u opštinama sjevernog regiona i u opštinama koje su ispod prosjeka razvijenosti na nivou Crne Gore kamatna stopa iznosi 2,00 % na godišnjem nivou uz proporcionalan način obračuna kamate.

Krediti su namijenjeni za ulaganja u **osnovna i obrtna sredstva** bez ograničenja.

IRF CG A.D. može finansirati do 75,00 % vrijednosti ukupne investicije.

Podnosioci zahtjeva za kredit mogu sopstveno učešće u iznosu do 25,00 % vrijednosti ukupne investicije obezbijediti u roku od godinu dana od dana zaključenja ugovora o kreditu.

Finansijska podrška se **neće odobravati** u sljedeće svrhe:

* Dijelovi investicije koji služe za lične potrebe,
* Ugostiteljski objekti koji isključivo pružaju usluge točenja pića,
* Djelatnosti izdavanja novina i drugih povremenih izdanja, djelatnosti proizvodnje i emitovanja radijskog i televizijskog programa, djelatnosti novinskih agencija kao i uslužnih djelatnosti agencija za marketing i odnosa s javnošću,
* Kupovina udjela u drugim društvima, akcijama i ostalih vrijednosnih papira
* Benzinske pumpe,
* Izgradnja stambenih i poslovnih prostora radi prodaje,
* Proizvodnja i prodaja vojne opreme ili usluga,
* Prodajni auto saloni,
* Završene investicije u cilju refinansiranja kreditnih obaveza,
* Bankarstvo i osiguranje,
* Trgovina valutama i hartijama od vrijednosti,
* Djelatnost trgovine na malo i veliko
* Učešće u projektima kojima se krše međunarodno priznata prava radnika, uključujući bezbjednost na radu, pravila i procedure u Crnoj Gori,
* Bilo koja aktivnost koja se smatra nezakonitom ili štetnom po okolinu i opasnom za ljudsko zdravlje: Igre na sreću, Duvan, Alkoholna pića (izuzev proizvodnje vina i voćnih rakija),
* Nemoralne i nelegalne aktivnosti.

# PROCEDURE REALIZACIJE

Investiciono razvojni fond Crne Gore AD ovaj program realizuje u saradnji sa Ministarstvom ekonomije - Direkcijom za razvoj malih i srednjih preduzeća na sljedeći način:

**4.1. Raspisivanje Javnog poziva**

Ministarstvo ekonomije – Direkcija za razvoj malih i srednjih preduzeća raspisuje Javni poziv za učešće u Programu podrške razvoju preduzetništva i objavljuje oglas za izbor i finansiranje najboljih biznis ideja u štampanim medijima i na web sajtu [www.nasme.me](http://www.nasme.me/). Isti poziv će biti objavljen i na web sajtu IRF-a [www.irfcg.me](http://www.irfcg.me) i Ministarstva ekonomije [www.mek.gov.me](http://www.mek.gov.me). Javni poziv sadrži informacije o programu: uslovi za podnošenje prijave, neophodna dokumentacija, kriterijumi za ocjenjivanje, procedure realizacije mjera nefinansijske i finansijske podrške.

**Prijavni formulari** (obrasci A i B) sa pratećom dokumentacijom se podnose lično ili preporučenom poštom najkasnije do isteka roka po Javnom pozivu na arhivu Ministarstva ekonomije, Rimski trg 46, 81000 Podgorica (3.sprat) najkasnije do 06.10.2017. god. do 15h.

**Potrebna dokumentacija** koja se dostavlja po osnovu Javnog poziva:

**Za početnike**:

* Prijavni formulari sa razradom biznis ideje,
* Kratka biografija (ranije radno iskustvo, dosadašnja edukacija, itd).
* Saglasnost za pristup podacima regulatornog kreditnog registra Centralne banke (RKR)

**Za postojeća preduzeća koja posluju do godinu dana potrebno je dostaviti:**

* Prijavni formulari sa razradom biznis ideje,
* Potvrdu o registraciji u CRPS,
* Rješenje o ispunjenosti uslova za obavljanje djelatnosti,
* Rješenje o registraciji za PDV,
* Karton deponovanih potpisa,
* Bilanse preduzeća za posljednju poslovnu godinu.
* Saglasnost za pristup podacima regulatornog kreditnog registra Centralne banke (RKR)

Javni poziv realizovaće se u periodu od **20.septembra do 6.oktobra 2017.god.**

* Ciklusi edukacije trajaće u periodu od 09-20.oktobra 2017.god
* Ocjena i selekcija biznis ideja vršiće se u periodu od 21.oktobra-1.novembra 2017.god
* Izrada biznis planova i dostavljanje IRF-u na konačno odlučivanje od 15.novembra 2017.god.

**4.2. Edukacija kandidata**

Nakon završetka Javnog poziva, Direkcija za razvoj MSP, pozvaće sve kandidate da pohađaju obuku koja se sastoji od nekoliko modula koji pokrivaju praktična znanja potrebna za registraciju sopstvenog biznisa i izvorima finansiranja, finansijskom upravljanju i poreskoj praksi, pokretanju prodaje u novoj firmi i pronalasku kupaca na lokalnom i međunarodnom tržištu, poslovnoj komunikaciji i protokolu. Takođe, polaznici, postojeći i budući preduzetnici će imati priliku da se upoznaju i sa marketinškim aktivnostima, kreiranju Brenda, korišćenju socijalnih mreža u cilju poboljšanja rezultata poslovanja.

* Predavači su isključivo treneri sa znanjem i praktičnim iskustvom iz pojedenih oblasti. Tim trenera obezbjeđuje treninge koji su prilagođeni profilu korisnika.
* Metodologija koju treneri koriste na treninzima je interesantna i zahtjeva aktivno učešće svih polaznika (simulacije, panel diskusiju, studije slučaja, diskusiju u malim grupama), a polaznici su u prilici da razmjene iskustva i informacije.

|  |  |
| --- | --- |
| **Moduli** | **Teme** |
| **Registracija preduzeća**  **Institucije za podšku MSP i nacionalni i međunarodni izvori finansiranja**  (1 dan)  Zadatak:  Obezbijediti informativnu podršku o postupcima registracije biznisa, neophodnoj dokumentaciji, troškovima. Informisati početnike u biznisu o institucijama za podršku i dostupnim instrumentima finansijske i nefinansijske podrše u zemlji i EU. | Pravni osnov poslovanja  Privredni subjekti  Dokumentacija, formulari i troškovi  Postupak registracije  Institucije za podršku razvoja MSP u CG (Direkcija, IRF, ZZZ, CRPS, PU)  Dostupni instrumenti finansijske i nefinansijske podrške za MSP u Crnoj Gori (Direkcija, IRF, ZZZ, Min.ekonomije, međunarodni projekti)  Dostupni međunarodni izvori finansiranja (Horizon, Cosme, EIB, Erasmus +, Erasmus za mlade preduzetnike…) |
| **Finansijsko upravljanje i poreski sistem**  Zadatak:  početnicima u biznisu pružiti informacije i znanja u upravljanju finansijama preduzeća sa posebnim akcentom na upravljanje gotovinom. Imajući u vidu das u računovodstveni poslovi neodvojivi od poreskih propisa, ovaj modul će obuhvatiti i teme koje se odnose na isti | Primjenom zakonskih računovodstvenih propisa u poslovanju  Sistemu izvještavanja u okviru firme i izradom internih izvještaja  Analizom finansijskih izvještaja  Dokumentovanje transakcija  Vođenju knjiga ulaznih i izlaznih faktura |
| Zarade i razne naknade po osnovu rada (ugovori o djelu, autorski ugovori i sl),  Porez na imovinu i prihoda od imovine (npr. Ugovor o zakupu),  Obracuna poreza na dodatu vrijedost (pdv), obracun poreza na dobit,  Pravilno evidentiranje i izvještavanje sa aspekta poreskih zakona. |
| **Marketing u MSP**  Zadatak:  Pružanje praktičnih znanja o kreiranju poruke, važnost i korišćenje web sajt-a, kreiranja kanala komunikacije, planiranja reklamnih kampanja za biznis. | Kreiranje Brenda  “Online” marketing  Društvene mreže  “Offline” Marketing  PR i odnosi s javnošću  Event menadžment |
| **Poslovna komunikacija i protokol**  Zadatak:  Obučiti početnike u biznisu i za uspješno vođenje komunikacije sa poslovnim partnerima i zaposlenima. | Kanali komunikacije u kompanijama  Upoznavanje sa principima i osnovama poslovnog bontona i protokola  Pravilno korišćenje neverbalne i paraverbalne komunikacije  Pisanje poslovnog pisma  Elektronska komunikacija  Korporativna dokumentacija  Razvijanje pregovaračkih i komunikacionih vještina  Priprema za izvještavanje i komunikacija kod prezentacije  Vještine prezentovanja |
| **Kanali prodaje i istraživanje tržišta**  Zadatak:  unaprijeđenje postojećih znanja i vještina upravljanja prodajom i prodajnim timom sa ciljem ostvarivanja planiranog nivoa prodaje na ciljanom tržištu i pronalaženje novih mogućnosti na tržištu. | Tradicionalne prodajne mreže  Posrednici u kanalima prodaje  Segmentacija tržišta  Praćenje rada konkurencije  SWOT analiza |
| Značaj izvoza za poslovanje preduzeća  Istraživanje međunarodnih tržišta putem on line izvora  Nastup na međunarodnim sajmovima  Upoznavanje sa konkurencijom  Obavezni zahtjevi tržišta  Traženje partnera  Usluge Enterprise Europe Network |
| **Razvoj biznis ideje i izrada biznis plana**  (1 dan)  Zadatak:  Usmjeriti početnike u biznisu da definišu posao koji žele da rade i način kako to da postignu. Ukazati na važnost poslovnog planiranja i kreiranja planova koji ce pomoci u realizaciji investiconih poduhvata potrebnih za osiguranje kreditnih sredstava | Definisanje biznis ideje  Kvantitativno definisanje namjeravanih aktivnosti preduzeća u narednom periodu,  Analiza potrebnih resursa,  Sagledavanje potencijalnih rizika poslovanja i stvarnih mogucnosti preduzeca da se realizuje planirani cilj  Razmatranje mogućih efekata na budući ekonomski položaj firme |
| **Rezime obuke** | Pregled tema, Konsutacije, Evaluacija treninga |

**4.3. Selekcija biznis ideja**

Podnijete prijave ocjenjuje Komisija formirana u okviru Ministarstva ekonomije - Direkcije za razvoj malih i srednjih preduzeća i Investiciono razvojnog fonda AD Crne Gore u skladu sa navedenim kriterijumima Projekta.

Kriterijumi za ocjenu biznis ideja:

* Kvalitet i izvodljivost biznis ideje,
* Inovativnost biznis ideje
* Ekonomsko finansijski pokazatelji,
* Posjedovanje preduslova za razvoj biznisa,
* Broj novozaposlenih radnika,
* Razvojni karakter projekta,
* Nerazvijenost područja.

**4.3.1. Ocjena i selekcija biznis ideja**

Sve dostavljene ideje biće ocijenjene od strane projektnog tima (Komisije). Projektni tim će vršiti ocjenu i selekciju biznis ideja po unaprijed utvrđenim procedurama, uzimajući u obzir definisane kriterijume, kao i činjenice:

* Da li postoji stvarna potreba za proizvodima i uslugama koje se prezentiraju?
* Da li se nudi ono što kupci traže, a konkurencija ne može da ponudi?
* Vremenski period potreban za sprovođenje u život same ideje,
* Potrebni finansijski resursi i očekivani finansijski efekti realizovane biznis ideje,
* Stepen rizika,
* Ostali preduslovi za realizaciju biznis ideje (znanje, prostor, sirovine itd.)

Prednost pri ocjenjivanju će imati ideje:

* proizvodnog karaktera;
* usluge (intelektualne, informatika, turizam, zdravstvo, i sl.);
* koje su inovativnog karaktera (originalne);
* koje omogućavaju supstituciju uvoza;
* koje obezbijeđuju zaposlenje većem broju ljudi;
* koje za realizaciju koriste postojeće resurse u Crnoj Gori;
* koje obezbjeđuju finalizaciju proizvodnje (usluga);
* koje su izvozno orjentisane.

Prije donošenja konačne rang liste dostavljenih biznis ideja, projektni tim (Komisija) će obići sve kandidate gdje postoje uslovi ili organizovati intervju u cilju dobijanja dodatnih informacija/dokumentacije. Direktor Direkcije za razvoj MSP, na osnovu izvještaja Komisije donosi odluku o rang listi kandidata i izboru istih koja su ispunila uslove i kriterijume Javnog poziva. Direkcija za razvoj MSP pismenim putem obavještava aplikant ispunjenosti/neispunjenosti uslova i kriterijuma za učešće u Programu, odnosno Rang listi kandidata.

**4.4. Izrada biznis plana**

Potencijalni korisnici kredita će potrebnu dokumentaciju prikupljati uz podršku Direkcije za razvoj malih i srednjih preduzeća, koja će za obezbjediti tehničku podršku za izradu biznis planova.

**4.5. Donošenje konačne odluke o kredititranju**

Direkcija za razvoj MSP će pripremljenu propisanu projektnu dokumentaciju dostaviti Investiciono razvojnom fondu na konačno odlučivanje. **IRF će na osnovu prijedloga Direkcije, a u skladu sa svojom poslovnom politikom, donijeti konačnu odluku o odobravanju kreditnih sredstava.**